Șeful Termoenergetica a dat detalii privind interzicerea centralelor de apartament. Comisia Europeană a decis că toți proprietarii de centrale de apartament vor trebui să renunțe la ele până în 2040. Dacă unii spun că e o chestiune de timp, Adrian Teodorescu consideră că e o chestiune de bani!
Confortul personal nu poate prima în fața obiectivelor de mediu, crede șeful Termoenergetica
Director Termoenergetica: Centralele utilizează o materie primă pe care apoi o arunci la coș
"Aceste centrale utilizează o materie primă, pentru confort personal, pe care, ulterior, o arunci la coș. Mai mult decât atât, rețeaua de distribuție a gazului nu ar permite debranșarea în totalitate și racordarea. Oricum, nu ar face față. Noi suntem într-o paradigmă, în sensul în care sistemul centralizat este învechit, iar acesta trebuie modernizat, adus la zi, dar este cel mai performant", susține Adrian Teodorescu.